Nov 12,2019
అద్యంతం ఊగిసలాటలో మార్కెట్లు!
ముంబయి: దేశీయ స్టాక్‌ మార్కెట్లు కొత్త ట్రేడింగ్‌ వారాన్ని తీవ్ర ఊగిసలాటల మధ్య ప్రారంభించాయి. టేడ్రింగ్‌ ప్రారంభం.. ముగింపుల్లో లాభాల్లో నిలిచిన సూచీలు రోజంతా తీవ్ర ఊగిసలాటను నమోదు చేశాయ. అయిటే ఎట్టకేలకు కొనుగోళ్ల మద్దతుతో బెంచ్‌మార్క్‌ సూచీలు సోమవారం స్వల్ప లాభాలతో క్లోజయ్యాయి. బ్యాంక్‌ షేర్లు మెరుగైన ర్యాలీని నమోదు చేశాయి. సెన్సెక్స్‌ 21 పాయింట్ల లాభంతో 40,345 పాయింట్ల వద్ద, నిఫ్టీ 5 పాయింట్ల లాభంతో 11,913 పాయింట్ల వద్ద క్లోజయ్యాయి. 40,151 పాయింట్ల వద్ద ప్రారంభంమైన సెన్సెక్స్‌ ఇంట్రా ట్రిడింగ్‌లో 40,417 పాయింట్ల గరిష్ట స్థాయిని తాకింది. అనంతంర మార్కెట్లు ముగిసే సమయానికి 40,345 పాయింట్ల వద్ద స్థిరపడింది. సెన్సెక్స్‌లోని 15 షేర్లు లాభాల్లోనూ, 15 స్టాక్స్‌ నష్టాల్లోనూ నిలిచాయి. ఒక స్టాక్‌లో ఎలాంటి కదలికా కనిపించలేదు. బ్యాంకింగ్‌ షేర్ల కొనుగోళ్ల కారణంగా నిఫ్టీ బ్యాంక్‌ ఇండెక్స్‌ ఏకంగా 31,000 పాయింట్ల మార్క్‌పైకి చేరింది. ఐసీఐసీఐ బ్యాంక్‌, హెచ్‌డీఎఫ్‌సీ బ్యాంక్‌, యాక్సిస్‌ బ్యాంక్‌, కోటక్‌ మహీంద్రా బ్యాంక్‌, ఎస్‌బీఐ వంటి హెవీవెయిట్‌ షేర్లలో కొనుగోళ్లు కలిసొచ్చాయి. అయితే రిలయన్స్‌ ఇండిస్టీస్‌, టాటా కన్సల్టెన్సీ సర్వీసెస్‌, ఇన్ఫోసిస్‌, మారుతీ సుజుకీ వంటి షేర్లలో అమ్మకాలు లాభాలను హరించేశాయి. నిఫ్టీ సెక్టోరల్‌ ఇండెక్స్‌లన్నీ మిశ్రమంగా క్లోజయ్యాయి.నిఫ్టీ ఫైనాన్షియల్‌ సర్వీసెస్‌, మీడియా, నిఫ్టీ పీఎస్‌యూ బ్యాంక్‌, నిఫ్టీ ప్రైవేట్‌ బ్యాంక్‌, నిఫ్టీ రియల్టీ ఇండెక్స్‌లు లాభాల్లో క్లోజయ్యాయి. ఇక మిగతావన్నీ నష్టాల్లోనే ముగిశాయి. నిఫ్టీ 50లో జీ ఎంటర్‌టైన్‌మెంట్‌, యస్‌ బ్యాంక్‌, బీపీసీఎల్‌, గెయిల్‌, టాటా మోటార్స్‌ షేర్లు లాభాల్లో ముగిశాయి. యస్‌ బ్యాంక్‌ దాదాపు 6 శాతం పరుగులు పెట్టింది. అదేసమయంలో హీరో మోటొకార్ప్‌, హిందాల్కో, వేదాంత, సిప్లా షేర్లు నష్టపోయాయి. హీరో మోటొకార్ప్‌ 2 శాతానికి పైగా పడిపోయింది. అంతర్జాతీయ మార్కెట్‌లో ముడి చమురు ధరలు తగ్గాయి. బ్రెంట్‌ క్రూడ్‌ ధర బ్యారెల్‌కు 1.30 శాతం తగ్గుదలతో 61.66 డాలర్లకు క్షీణించింది. డబ్ల్యూటీఐ క్రూడ్‌ ధర బ్యారెల్‌కు 1.59 శాతం క్షీణతతో 56.33 డాలర్లకు తగ్గింది.
మీ స్నేహితులకు రికమెండ్ చెయ్యండి